Nye skudd i Malmø - en person drept
Politiet fikk melding om at en person var skutt ved 18.50-tiden tirsdag. Personen ble fraktet til sykehus i ambulanse, men ble erklært død kort tid etter. Et vitne forteller til Sydsvenskan.se at det ble løsnet flere skudd. - Jeg hørte tre smell, og så at de bar en person til ambulansen som ga ham hjerte og lungeredning. Nå er det full med politi med automatvåpen her, sier vitnet. - Den første politipatruljen som ankom stedet fant en mann som var skutt i en bil, opplyser Calle Persson ved politiet i Skåne. Persson vil ikke kommentere om det medfører riktighet at det ble løsnet flere skudd.Den drepte mannen var tirsdag kveld ikke identifisert. Tirsdagens drap er det sjette i Malmö på vel to måneder. Siden i mai i fjor er åtte personer skutt og drept, ifølge TT. I tillegg har flere andre blitt såret etter å ha blitt truffet av skudd. Senest i helgen ble tre personer skutt i Malmö på åpen gate. To av dem ble så hardt skadd at de måtte opereres. En person ble pågrepet siktet for drapsforsøk etter skuteepisodene mot to yngre menn lørdag. Men ingen gjerningsperson er pågrepet etter angrepet mot en 38-åring søndag, som ble skutt i halsen og i brystet.
En person er drept etter at det ble avfyrt flere skudd i Malmø tirsdag kveld, ifølge vitner. Dermed er åtte personer skutt og drept i byen siden mai i fjor.